smcproject/ml-wiki-sentences huggingface dataset:
തൊട്ടുമുകളിലുള്ള പൊരിങ്ങൽക്കുത്തു ഡാമിൽ നിന്നും പുറത്തുവിടുന്ന വെള്ളത്തെയാവും ഈ ഡാം പൂർണ്ണമായും ആശ്രയിക്കുന്നത്.
1970 മുതൽ കേരള സംസ്ഥാന വിദ്യുച്ഛക്തി വകുപ്പ് ഇങ്ങനെയൊരു പദ്ധതിക്കായി കേന്ദ്ര പരിസ്ഥിതി-വനം മന്ത്രാലയത്തിൽ നിന്നും അനുമതി ലഭിക്കാനായി ശ്രമിച്ചുകൊണ്ടിരിക്കുകയാണ്.
തുടക്കം മുതൽ തന്നെ അനുകൂലമായും പ്രതികൂലമായും ധാരാളം ആൾക്കാർ അണിനിരന്ന ഒരു പദ്ധതിയാണിത്.
പദ്ധതിക്ക് അനുകൂലമായി നിൽക്കുന്നവരും അവരുടെ വാദങ്ങളും പദ്ധതിക്ക് പ്രതികൂലമായി നിൽക്കുന്നവരും അവരുടെ വാദങ്ങളും
പാരിസ്ഥിതികമായി സവിശേഷ പ്രാധാന്യമുള്ള 140 ഹെക്ടർ വനഭൂമി നഷ്ടപ്പെടും അപൂർവ്വ മത്സ്യങ്ങളുടെ ആവാസവ്യവസ്ഥയുടെ നാശം വംശനാശഭീഷണി നേരിടുന്നവയുൾപ്പെടെയുള്ള പക്ഷികളുടെ ആവാസകേന്ദ്രത്തിന്റെ നാശം കേരളത്തിലവശേഷിക്കുന്ന അവസാനത്തെ താഴ്ന്ന പുഴയോരക്കാടുകളിൽ (Low Elevation Riparian Forests) 28.4 ഹെക്ടർ മുങ്ങിപ്പോകും.
പറമ്പിക്കുളത്തിനും പൂയംകുട്ടിയ്ക്കുമിടയിലുള്ള ആനത്താരയുടെ ഭാഗം വെള്ളത്തിനടിയിലാകും.
പദ്ധതി പ്രദേശത്തിന്റെ പാരിസ്ഥിതിക പ്രാധാന്യം തെളിയിക്കുന്ന നിരവധി പഠനങ്ങൾ (വിവിധ സർക്കാർ-സർക്കാരിതര ഏജൻസികൾ നടത്തിയത്) നേരത്തെ തന്നെ നടന്നിട്ടുണ്ട്.
കാടർ വിഭാഗത്തിലെ രണ്ട് ആദിവാസികൾ കോളനികളിലെ 80-ഓളം കുടുംബങ്ങൾ കുടിയൊഴിയേണ്ടി വരും.
പദ്ധതി ഇവരെ ദോഷകരമായി ബാധിക്കുമെന്ന് സംസ്ഥാന ആദിവാസി പുനരധിവാസ കമ്മീഷണറുടെ റിപ്പോർട്ടിൽ വ്യക്തമാക്കിയിട്ടുണ്ട്.
അതിരപ്പിള്ളി-വാഴച്ചാൽ ജലപാതങ്ങളിലൂടെ ഇന്നൊഴുകുന്നതിന്റെ 75%ത്തിലധികം വെള്ളം ടണൽ വഴി തിരിച്ചുവിടുമെന്നും ആ വെള്ളം ജലപാതങ്ങൾക്ക് നഷ്ടമാകുമെന്നും പദ്ധതിരേഖകൾ (DPR-Detailed Project Report-2003) വ്യക്തമാക്കുന്നു.
(ഈ പദ്ധതിരേഖ പൂർണ്ണമായി ജനങ്ങൾക്ക് മുന്നിൽവെയ്ക്കാൻ ഇന്ന് വരെ കെ എസ് ഇ ബി തയ്യാറായിട്ടില്ല).
വേനൽക്കാലങ്ങളിലും ജലപാതങ്ങളിലൂടെ ഇന്നൊഴുകുന്നതിൽ പകുതിയോളം വെള്ളം തിരിച്ചുവിടുമെന്ന് വൈദ്യുതി ബോർഡിന്റെ രേഖകൾ തെളിയിക്കുന്നു.
പദ്ധതി നടപ്പായാൽ മഴക്കാലമൊഴികെ ദിവസത്തിൽ 20 മണിക്കൂറിലധികം കേവലം 7.65 m3/sec (സെക്കന്റിൽ 7650 ലിറ്റർ) ആയിരിക്കും പുഴയിലെ നീരൊഴുക്കെന്ന് പദ്ധതിരേഖകൾ വ്യക്തമാക്കുന്നു.
ഈ ചുരുങ്ങിയ നീരൊഴുക്ക് ഉപയോഗിച്ച് തുമ്പൂർമുഴി ജലസേചനപദ്ധതിയിൽ നിന്നും (ചാലക്കുടി റിവർ ഡൈവേർഷൻ സ്കീം) ഉള്ള ജലസേചനം സാധ്യമാകില്ല.
തൃശൂർ, എറണാകുളം ജില്ലകളിലെ 20-ഓളം തദ്ദേശസ്വയംഭരണസ്ഥാപനങ്ങളിലെ 14,000 ഹെക്ടർ സ്ഥലത്തെ ജലസേചനത്തെയും ഈ പ്രദേശങ്ങളിലെ ലക്ഷക്കണക്കിനാളുകളുടെ കുടിവെള്ളലഭ്യതയെയും ഇത് ദോഷകരമായി ബാധിക്കും.
അതിരപ്പിളളി പദ്ധതി നടപ്പാക്കിയാൽ നിലവിൽ വർഷക്കാലത്ത് പെരിങ്ങൽക്കുത്ത് ജലസംഭരണിയിൽ നിന്നും പ്രളയജലത്തിൽ ഒരു ഭാഗം ഇടമലയാറിലേയ്ക്ക് തിരിച്ചുവിടുന്ന ഇടമലയാർ ഓഗ്മെന്റേഷൻ സ്കീം നിർത്തലാക്കുമെന്ന് വൈദ്യുതി ബോർഡ് വ്യക്തമാക്കിയിട്ടുണ്ട്.
ഇതോടെ ഇടമലയാറിലെ വൈദ്യുതോല്പാദനത്തിൽ ശരാശരി 60 ദശലക്ഷം യൂണിറ്റിന്റെ കുറവുണ്ടാകും (പ്രധാനമായും വേനൽക്കാലത്ത്).
പെരിയാറിലെ വേനൽക്കാല ജലലഭ്യതയിൽ ശരാശരി 250 ദശലക്ഷം ഘനമീറ്ററിന്റെ കുറവുണ്ടാകും.
ഇത് കൊച്ചി നഗരമുൾപ്പെടെയുള്ള പ്രദേശങ്ങളിലെ കുടിവെള്ളലഭ്യതയെയും ഏലൂർ, എടയാർ മേഖലയിലെ വ്യവസായങ്ങളുടെ ജലലഭ്യതയെയും ദോഷകരമായി ബാധിക്കും.
1987 മുതൽ 2006 വരെ 20 വർഷത്തെ പെരിങ്ങൽക്കുത്തിലെ ഓരോ ദിവസത്തെയും നീരൊഴുക്ക് പരിശോധിച്ചതിൽ നിന്നും അതിരപ്പിള്ളി പദ്ധതിയിൽ നിന്നും ശരാശരി 150-170 ദശലക്ഷം യൂണിറ്റ് വൈദ്യുതി മാത്രമാണ് ലഭിക്കുക എന്ന് വ്യക്തമായിരിക്കുന്നു.
(കേന്ദ്രവൈദ്യുതി അതോറിറ്റി കണക്കാക്കിയ 233 മെഗായൂണിറ്റിൽ നിന്നും ഇടമലയാറിലെ കുറവ് 60 മെഗായൂണിറ്റ് കുറച്ചാൽ കിട്ടുന്നത് 173 ദശലക്ഷം യൂണിറ്റാണ്).
ഇത് പദ്ധതിയുടെ സ്ഥാപിതശേഷിയുടെ (163 മെഗാവാട്ട്) 12 ശതമാനത്തിൽ താഴെ മാത്രമാണ്.
അതിരപ്പിള്ളി പദ്ധതിയ്ക്ക് ഏറ്റവും ചുരുങ്ങിയത് 1000-1500 കോടി രൂപ വേണ്ടി വരും.
ഇവിടെ നിന്നുമുല്പാദിപ്പിക്കുന്ന വൈദ്യുതിയ്ക്ക് പാരിസ്ഥിതിക-സാമൂഹിക നഷ്ടങ്ങളുടെ മൂല്യം കണക്കാക്കാതെ തന്നെ യൂണിറ്റിന് 10 രൂപയിലധികമായിരിക്കും.
(ഇവിടെ നിന്നുള്ള വൈദ്യുതോല്പാദനത്തിൽ 85 ശതമാനവും നടക്കുന്ന മഴക്കാലത്ത് യൂണിറ്റിന് 5 രൂപയിൽ താഴെ പുറമെ നിന്നും വൈദ്യുതി ലഭ്യമാണ്.) അതിരപ്പിള്ളി പദ്ധതിപ്രദേശത്തുള്ള വംശനാശഭീഷണിയുള്ള ജീവിവർഗങ്ങൾ
ഈ പ്രദേശത്തെ വനമേഖല ധാരാളം തദ്ദേശീയവും വംശനാശം അഭിമുഖീകരിക്കുന്നതുമായ ജന്തുസസ്യങ്ങളാൽ സമ്പന്നമാണ്.
വംശനാശഭീഷണി നേരിടുന്നതും അതിരപ്പിള്ളി വാഴച്ചാൽ വനമേഖലയിൽ കാണപ്പെടുന്നതുമായ തദ്ദേശീയ മൽസ്യയിനങ്ങൾ നമ്പർ തദ്ദേശീയ നാമം ശാസ്ത്രീയ നാമം സംരക്ഷണ പദവി 1 കൊയ്മ Mesonoemacheilus herrei ഗുരുതരമായ വശനാശഭീഷണിയിൽ 2 നെടും കൽനക്കി Travancoria elongata വംശനാശഭീഷണിയിൽ 3 കുള്ളൻ കൽനക്കി Travancoria jonesi വംശനാശഭീഷണിയിൽ 4 കാളക്കൊടിയൻ Dawkinsia assimilis വംശനാശസാധ്യതയുള്ളവ 5 ഞെഴു/കല്ലേമുട്ടി Garra surendranathanii വംശനാശഭീഷണിയിൽ 6 കുഴികുത്തി Gonoproktopterus thomassi ഗുരുതരമായ വശനാശഭീഷണിയിൽ 7 വെള്ളിച്ചി/വരയൻ ചീല Laubuca fasciata വംശനാശസാധ്യതയുള്ളവ 8 മോഡോൻ Osteochilus longidorsalis വംശനാശഭീഷണിയിൽ 9 ചെങ്കണ്ണിയാൻ Sahyadria chalakkudiensis വംശനാശഭീഷണിയിൽ 10 ചൂര/കുയിൽ Tor khudree വംശനാശഭീഷണിയിൽ 11 നീലക്കൂരി Batasio travancoria വംശനാശസാധ്യതയുള്ളവ 12 മഞ്ഞക്കൂരി Horabagrus brachysoma വംശനാശസാധ്യതയുള്ളവ 13 കറുകഴുത്തൻ മഞ്ഞക്കൂരി Horabagrus nigricollaris വംശനാശഭീഷണിയിൽ 14 വെള്ളിവാള Pseudeturopius mitchelli വംശനാശഭീഷണിയിൽ 15 ആറ്റുണ്ട Carinotteraodon travancoricus വംശനാശസാധ്യതയുള്ളവ അവലംബം പുറത്തേക്കുള്ള കണ്ണികൾ Athirappilly Hydroelectric project എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അതിരമ്പുഴ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Athirampuzha_Gramapanchayat
കോട്ടയം ജില്ലയിലെ കോട്ടയം താലൂക്കിൽ ഏറ്റുമാനൂർ ബ്ളോക്ക് പരിധിയിലാണ് അതിരമ്പുഴ ഗ്രാമപഞ്ചായത്ത് .
20.01 ചതുരശ്ര കിലോമീറ്റർ വിസ്തീർണ്ണമാണ് അതിരമ്പുഴ ഗ്രാമപഞ്ചായത്തിനുള്ളത് .
കേരളത്തിലെ ഇടനാടു് ഭൂമേഖലയിലാണു് ഈ പ്രദേശം സ്ഥിതിചെയ്യുന്നതു് അതിർത്തികൾ വടക്ക് - കാണക്കാരി പഞ്ചായത്ത് കിഴക്ക് - ഏറ്റുമാനൂർ പഞ്ചായത്ത് തെക്ക് - കുമാരനല്ലൂർ, ഏറ്റുമാനൂർ, ആർപ്പൂക്കര പഞ്ചായത്തുകൾ പടിഞ്ഞാറ് - നീണ്ടൂർ, ആർപ്പൂക്കര പഞ്ചായത്തുകൾ ചരിത്രം
1953 ജനുവരിയിലാണ് അതിരമ്പുഴ ഗ്രാമപഞ്ചായത്ത് രൂപീകരിക്കുന്നത് .
പുറത്തേക്കുള്ള കണ്ണികൾ അതിരമ്പുഴ ഗ്രാമപഞ്ചായത്ത് Archived 2011-09-30 at the Wayback Machine .
അതിരമ്പുഴയിലേക്കുള്ള യാത്രാ മാർഗ്ഗങ്ങൾ
അതിയന്നൂർ ബ്ലോക്ക് പഞ്ചായത്ത്
തിരുവനന്തപുരം ജില്ലയിലെ നെയ്യാറ്റിൻകര, തിരുവനന്തപുരം താലൂക്കുകളിലായി സ്ഥിതി ചെയ്യുന്ന ഒരു ബ്ലോക്ക് പഞ്ചായത്താണ് അതിയന്നൂർ ബ്ളോക്ക് പഞ്ചായത്ത് .
അതിയന്നൂർ വില്ലേജുപരിധിയിൽ ഉൾപ്പെടുന്ന അതിയന്നൂർ ബ്ളോക്ക് പഞ്ചായത്തിന് 60.13 ചതുരശ്രകിലോമീറ്റർ വിസ്തീർണ്ണവും 13 വാർഡുകളുമുണ്ട്.
1996 ഒക്ടോബർ 2-നു ഇന്നത്തെ നിലയിലുള്ള ബ്ളോക്ക് പഞ്ചായത്ത് രൂപീകൃതമായി.
ഗ്രാമപഞ്ചായത്തുകൾ അതിയന്നൂർ ഗ്രാമപഞ്ചായത്ത് കാഞ്ഞിരംകുളം ഗ്രാമപഞ്ചായത്ത് കരുംകുളം ഗ്രാമപഞ്ചായത്ത് കോട്ടുകാൽ ഗ്രാമപഞ്ചായത്ത് വിഴിഞ്ഞം ഗ്രാമപഞ്ചായത്ത് വെങ്ങാനൂർ ഗ്രാമപഞ്ചായത്ത്
അതിയന്നൂർ ബ്ലോക്ക് പഞ്ചായത്ത് ആറാലുംമൂട് - 695123 ഫോൺ : 0471 2222289 ഇമെയിൽ : bdoart@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/athiyannoorblock Archived 2012-02-16 at the Wayback Machine .
അതിരപ്പിള്ളി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Athirappilly അതിരപ്പിള്ളി അതിരപ്പിള്ളി ഗ്രാമപഞ്ചായത്ത് കാര്യാലയം
അതിരപ്പിള്ളി ഗ്രാമപഞ്ചായത്ത് കാര്യാലയം അതിരപ്പിള്ളി 10°17′18″N 76°32′55″E ﻿ / ﻿ 10.2884029°N 76.5486574°E ﻿ / 10.2884029; 76.5486574 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല തൃശ്ശൂർ വില്ലേജ് {{{വില്ലേജ്}}} താലൂക്ക്‌ {{{താലൂക്ക്‌}}} നിയമസഭാ മണ്ഡലം ചാലക്കുടി ലോകസഭാ മണ്ഡലം ചാലക്കുടി ഭരണസ്ഥാപനങ്ങൾ ഗ്രാമപഞ്ചായത്ത് പ്രസിഡന്റ് മുരളി ചക്കന്തറ വിസ്തീർണ്ണം 489 ചതുരശ്ര കിലോമീറ്റർ വാർഡുകൾ 13 എണ്ണം ജനസംഖ്യ 9216 ജനസാന്ദ്രത 19/ ച.
മീ കോഡുകൾ • തപാൽ • ടെലിഫോൺ +0480 സമയമേഖല UTC +5:30 പ്രധാന ആകർഷണങ്ങൾ അതിരപ്പിള്ളി വെള്ളച്ചാട്ടം
കേരളത്തിലെ തൃശൂർ ജില്ലയുടെ കിഴക്കൻ അതിർത്തിയിലെ ഒരു ഗ്രാമപഞ്ചായത്താണ്‌ അതിരപ്പിള്ളി.
ചാലക്കുടിക്ക് കിഴക്കായാണ്‌ ഈ പഞ്ചായത്ത് സ്ഥിതി ചെയ്യുന്നത്.
ഭൂരിഭാഗവും കാടുകൾ കൊണ്ടു നിറഞ്ഞ ഇവിടത്തെ അതിരപ്പിള്ളിയിലും വാഴച്ചാലിലുമുള്ള വെള്ളച്ചാട്ടങ്ങൾ അനേകം സഞ്ചാരികളെ ആകർഷിക്കുന്നവയാണ്‌.
കൂടുതൽ അറിവിന്‌ അതിരപ്പിള്ളി വെള്ളച്ചാട്ടം വാഴച്ചാൽ വെള്ളച്ചാട്ടം വാർഡുകൾ വെട്ടിക്കുഴി ചിക്ലായ് വൈശ്ശേരി അരൂർമുഴി വെറ്റിലപ്പാറ പിള്ളപ്പാറ അതിരപ്പിള്ളി പെരിങ്ങൽകുത്ത് പെരുമ്പാറ പുതുക്കാട് ഫാക്ടറി ഡിവിഷൻ നടുപ്പരട്ട് മൈലാടുംപാറ അവലംബം http://www.trend.kerala.gov.in Archived 2019-09-02 at the Wayback Machine .
അഭിസിത് വെജ്ജാജിവ ഇംഗ്ലീഷ് വിലാസം https://ml.wikipedia.org/wiki/Abhisit_Vejjajiva
അഭിസിത് വെജ്ജാജിവ (ജനനം: ഓഗസ്റ്റ് 3, 1964) 2008 മുതൽ 2011 വരെ തായ്‌ലൻഡിന്റെ പ്രധാനമന്ത്രിയായിരുന്ന ബ്രിട്ടീഷ് വംശജനായ തായ് രാഷ്ട്രീയക്കാരനാണ്.
ചുലചോംക്ലാവോ റോയൽ മിലിട്ടറി അക്കാദമി, തമ്മാസാറ്റ് യൂണിവേഴ്സിറ്റി , ഓക്സ്ഫോർഡ് യൂണിവേഴ്സിറ്റി എന്നിവിടങ്ങളിലെ മുൻ ലക്ചററായിരുന്നു അദ്ദേഹം.
2005 മുതൽ ഡെമോക്രാറ്റ് പാർട്ടിയുടെ നേതാവായിരുന്ന അദ്ദേഹം 2019 ലെ തിരഞ്ഞെടുപ്പിൽ പാർട്ടിയുടെ മോശം പ്രകടനത്തെ തുടർന്ന് രാജിവച്ചിരുന്നു.
യു.കെ.യിലെ ഇംഗ്ലണ്ടിൽ ജനിച്ച അഭിസിത് ഈറ്റൺ കോളേജിൽ വിദ്യാഭ്യാസത്തിനു ചേരുകയും ഓക്സ്ഫോർഡ് സർവകലാശാലയിൽ നിന്ന് ബിരുദവും ബിരുദാനന്തര ബിരുദവും നേടുകയും ചെയ്തു.
27-ആം വയസ്സിൽ തായ്‌ലൻഡ് പാർലമെന്റിലേക്ക് തിരഞ്ഞെടുക്കപ്പെട്ട അദ്ദേഹം 2005 ലെ പൊതുതെരഞ്ഞെടുപ്പിൽ പാർട്ടിയുടെ പരാജയപ്പെടുകയും മുൻഗാമി രാജിവയ്ക്കുകയും ചെയ്തതിനേത്തുടർന്ന് 2005 ൽ ഡെമോക്രാറ്റ് പാർട്ടി നേതാവായി സ്ഥാനക്കയറ്റം ലഭിച്ചു.
പ്രധാനമന്ത്രി സോംചായ് വോങ്‌സാവത്തിനെ തായ്‌ലൻഡ് ഭരണഘടനാ കോടതി നീക്കം ചെയ്തശേഷം 2008 ഡിസംബർ 17 ന് അഭിസിത്ത് തായ്‌ലൻഡ് പ്രധാനമന്ത്രിയായി നിയമിക്കപ്പെട്ടു.
44 വയസ്സുള്ളപ്പോൾ, 60 വർഷത്തിലധികം കാലത്തെ ഇടവേളയ്ക്കു ശേഷം രാജ്യത്തെ ഏറ്റവും പ്രായം കുറഞ്ഞ പ്രധാനമന്ത്രിയായിത്തീർന്നു അദ്ദേഹം.
ആഗോള സാമ്പത്തിക പ്രതിസന്ധികളും ആഭ്യന്തര രാഷ്ട്രീയ സംഘർഷങ്ങളും കൊടുമ്പിരിക്കൊണ്ടിരുന്ന സമയത്താണ് അഭിസിത് പ്രധാനമന്ത്രിയായത്.
പ്രധാനമന്ത്രിയെന്ന നിലയിൽ അദ്ദേഹം ഒരു "ജനകീയ അജണ്ട" പ്രോത്സാഹിപ്പിച്ചു, ഇത് പ്രധാനമായും തായ്‌ലൻഡിലെ ഗ്രാമീണ, തൊഴിലാളിവർഗ പൗരന്മാരുടെ ജീവിത സാഹചര്യങ്ങളെ ബാധിക്കുന്ന നയങ്ങളിലാണ് ശ്രദ്ധ കേന്ദ്രീകരിച്ചത്.
അദ്ദേഹം രണ്ട് സാമ്പത്തിക ഉത്തേജക പാക്കേജുകൾക്കൂടി പ്രാവർത്തികമാക്കി:  40 ബില്യൺ യുഎസ് ഡോളറിന്റെ മൂന്ന് വർഷത്തെ അടിസ്ഥാന സൌകര്യ മെച്ചപ്പെടുത്തൽ പദ്ധതി, 3 ബില്ല്യൺ യുഎസ് ഡോളറിലധികം വരുന്ന സഹായ ധനവും മറ്റു ഭൗതിക, സാമ്പത്തിക സഹായങ്ങളും.
2010 ആയപ്പോഴേക്കും 1997 ലെ ഏഷ്യൻ സാമ്പത്തിക പ്രതിസന്ധിക്കുശേഷം ഓഹരിവിപണിയിൽ ഉണർവ്വുണ്ടാകുകയും ബാറ്റിന്റെ മൂല്യം ഏറ്റവും ഉയർന്ന നിലയിലേക്കെത്തുകയും ചെയ്തു.
ഇക്കാലത്ത് ഹ്യൂമൻ റൈറ്റ്സ് വാച്ച് വെജ്ജിജിവയെ സമീപകാല തായ് ചരിത്രത്തിലെ ഏറ്റവും മികച്ച ഗുണദോഷ വിവേചകൻ എന്ന് വിളിക്കുകയും ഫ്രീഡം ഹൌ സ് തായ്‌ലാൻഡിന്റെ മാധ്യമ സ്വാതന്ത്ര്യത്തെ "സ്വതന്ത്രമല്ലാത്തത്" എന്ന നിലയിൽ തരംതാഴ്ത്തുകയും ചെയ്തു.
ശക്തമായ അഴിമതി വിരുദ്ധ നടപടികൾക്കായി അഭിസിത് വാദിച്ചുവെങ്കിലും അഴിമതി ആരോപണങ്ങളെത്തുടർന്ന് അദ്ദേഹത്തിന്റെ മന്ത്രിസഭ രാജിവയ്ക്കുകയും സാമ്പത്തിക ഉത്തേജക പാക്കേജുകളുടെ ചില ഘടകങ്ങൾ അഴിമതി ആരോപണത്തെ വിമർശിക്കുകയും ചെയ്തു.
അഭിസിത്തിന്റെ സർക്കാർ ഏപ്രിൽ 2009, ഏപ്രിൽ-മെയ് 2010 കാലങ്ങളിൽ വലിയ പ്രതിഷേധം നേരിട്ടു.
പ്രതിഷേധക്കാർക്കെതിരേ നടന്ന സൈനിക നടപടികളിൽ നിരവധി പേർ കൊല്ലപ്പെട്ടു..
അടിച്ചമർത്തലിനെക്കുറിച്ച് അന്വേഷിക്കാൻ അഭിഷിത് ഒരു അനുരഞ്ജന പദ്ധതി ആരംഭിച്ചുവെങ്കിലും അന്വേഷണ കമ്മീഷന്റെ പ്രവർത്തനങ്ങളെ സൈനിക, സർക്കാർ ഏജൻസികൾ തടസ്സപ്പെടുത്തി.
2009 മുതൽ 2010 വരെയുള്ള കാലയളവിൽ തായ് സൈന്യം കമ്പോഡിയൻ സൈനികരുമായി രണ്ട് പതിറ്റാണ്ടുകൾക്കിടയിൽ നടന്ന രക്തരൂക്ഷിതമായ നിരവധി പോരാട്ടങ്ങൾ നടത്തിയിരുന്നു.
അഭിസിത് ഭരണകാലത്ത് ദക്ഷിണ തായ്‌ലന്റിൽ കലാപങ്ങൾ വർദ്ധിക്കുകയും പീഡനത്തിന്റെയും മനുഷ്യാവകാശ ലംഘനത്തിന്റെയും നിരവധി റിപ്പോർട്ടുകൾ പുറത്തുവരുകയും ചെയ്തു.
2011 ലെ പാർലമെന്റ് തെരഞ്ഞെടുപ്പിൽ ഡെമോക്രാറ്റുകൾ നേരിട്ട പരാജയത്തിന് ശേഷം പാർട്ടി നേതൃത്വം രാജിവച്ചിരുന്ന അഭിസിത് ഒരു പാർട്ടി അസംബ്ലിയിൽ നേതാവായി വീണ്ടും തിരഞ്ഞെടുക്കപ്പെട്ടു.
2018 ൽ ഡെമോക്രാറ്റുകൾ വരാനിരിക്കുന്ന തിരഞ്ഞെടുപ്പിനു മുന്നോടിയായി പാർട്ടി നേതാവിനെ തെരഞ്ഞെടുക്കുന്നതിനുള്ള മത്സരം നടത്തി.
മുൻ PDRCനേതാവായ വരോംഗ് ഡെക്ജിറ്റ്വിഗ്രോമിനെ ഏകദേശം 10,000 വോട്ടുകൾക്ക് പരാജയപ്പെടുത്തിയി അഭിസിത് പാർട്ടി നേതാവായി വീണ്ടും തിരഞ്ഞെടുക്കപ്പെട്ടു.
എന്നിരുന്നാലും, 2019 ലെ തിരഞ്ഞെടുപ്പിലെ മോശം പ്രകടനത്തിനെത്തുടർന്ന് അഭിസിത് പാർട്ടി നേതൃ സ്ഥാനം രാജിവച്ചു.
ആദ്യകാലജീവിതം ഈറ്റൺ കോളജ്
ഇംഗ്ലണ്ടിലെ പ്രിൻസസ് മേരി മെറ്റേണിറ്റി ഹോസ്പിറ്റലിലാണ് മാർക്ക് അഭിസിത് വെജ്ജാജിവ ജനിച്ചത്.
പതിനൊന്നാം വയസ്സു മുതൽ ഇംഗ്ലണ്ടിൽ പഠനം നടത്തിയ അദ്ദേഹം അവിടെ ഈറ്റൺ കോളേജിൽ ചേർന്നു.
തത്ത്വശാസ്ത്രം, രാഷ്ട്രീയം, സാമ്പത്തിക ശാസ്ത്രം (പിപിഇ) എന്നിവയിൽ ബിരുദം, ഒന്നാം ക്ലാസ് ഓണേർസ്, ഓക്സ്ഫോർഡിലെ സെന്റ് ജോൺസ് കോളേജിൽ നിന്ന് സാമ്പത്തിക ശാസ്ത്രത്തിൽ ബിരുദാനന്തര ബിരുദം എന്നിവ അദ്ദേഹം നേടി.
ഇംഗ്ലണ്ടിലെ പഠനകാലത്ത് 1983 ൽ സഹപാഠിയും ഭാവി പ്രധാനമന്ത്രിയും ലണ്ടൻ മേയറുമായിരുന്ന ബോറിസ് ജോൺസണുമൊത്ത് റിസോർട്ട് നഗരമായ ചിയാങ് മായ് , ഫൂക്കറ്റ് ദ്വീപ് എന്നിവിടങ്ങളിലേക്ക് നടത്തിയ യാത്ര ഉൾപ്പെടെ നിരവധി തവണ തായ്‌ലൻഡിലേക്ക് പോയിരുന്നു.
തായ്‌ലൻഡിലേക്ക് മാറിയശേഷം തായ്‌ലൻഡിലെ രാംഖാംഹായെങ്ങ് യൂണിവേഴ്‌സിറ്റിയിൽ നിന്ന് നിയമ ബിരുദം കരസ്ഥമാക്കിയ അദ്ദേഹം ചുലചോംക്ലാവോ റോയൽ മിലിട്ടറി അക്കാദമിയിലും തമ്മസാറ്റ് യൂണിവേഴ്‌സിറ്റിയിലെ ഫാക്കൽറ്റി ഓഫ് ഇക്കണോമിക്‌സിലും അദ്ധ്യാപനം നടത്തി.
മാതൃഭാഷയിലും ഇംഗ്ലീഷ് ഭാഷയിലും അതിയായ പ്രാവീണ്യമുള്ള അദ്ദേഹത്തിന് തായ്, ബ്രിട്ടീഷ്  ഇരട്ട പൗരത്വമുണ്ട്.
അദ്ദേഹത്തിന്റെ ഇരട്ട പൗരത്വം 2011 ന്റെ തുടക്കത്തിൽ തായ് പാർലമെന്ററി ചർച്ചകൾക്ക് വിഷയമായിരുന്നു.
ചൈനീസ് വംശജനുംt വൈദേശിക ഹക്കാ വംശത്തിലെ ഏഴാം തലമുറക്കാരനുമാണ് അദ്ദേഹം.
ചൂലലോങ്കോൺ യൂണിവേഴ്‌സിറ്റി ഡെമോൺസ്‌ട്രേഷൻ പ്രാഥമിക വിദ്യാലയത്തിലെ സഹപാഠിയും മുൻ ദന്തരോഗവിദഗ്ദ്ധയും നിലവിൽ ചൂലലോങ്കോൺ സർവകലാശാലയിലെ ഗണിതശാസ്ത്ര വിഭാഗത്തിൽ ലക്ചററുമായപിമ്പെൻ സകുന്തഭായിയെയാണ് അഭിസിത് വിവാഹം കഴിച്ചിരിക്കുന്നത്.
അവർക്ക് രണ്ട് മക്കളുണ്ട്: പ്രാങ് വെജ്ജജിവ എന്ന പുത്രിയും, പന്നസിത് വെജ്ജജിവ എന്ന പുത്രനുമാണ് അവർക്കുള്ളത്.
ജനനം മുതൽ പുത്രനായ പന്നസിത് ഓട്ടിസം ബാധിച്ചിരുന്നു.
പ്രായപൂർത്തിയായതിനുശേഷം, സെൻട്രൽ ജുവനൈൽ ആൻഡ് ഫാമിലി കോടതി പന്നസിതിനെ അർദ്ധ-സാമർത്ഥ്യമില്ലാത്തയാളായി വിധിക്കുകയും 2012 സെപ്റ്റംബർ 3 മുതൽ പിതാവായ അഭിസിത്തിനെ രക്ഷാകർത്താവായി നിയമിക്കുകയും ചെയ്തു.
ശിശു മനോരോഗവിദഗ്ദ്ധ അലിസ വച്ചരസിന്ധു, ഗ്രന്ഥകാരി എൻഗാർമ്പുൻ വെജ്ജാജിവ എന്നിങ്ങനെ അഭിസിത്തിന് രണ്ട് സഹോദരിമാരുണ്ട്.
അഭിഷിത്തിന്റെ ആദ്യ കസിൻമാരിൽ ഒരാളായ സുരാനന്ദ് വെജ്ജജിവ തക്‌സിന്റെ തായ് റാക്ക് തായ് പാർട്ടിയുടെ കീഴിൽ കാബിനറ്റ് മന്ത്രിയും യിങ്‌ലക്ക് ഷിനാവത്രയുടെ കീഴിൽ പ്രധാനമന്ത്രിയുടെ സെക്രട്ടറി ജനറലുമായി സേവനമനുഷ്ടിച്ചിരുന്നു.
സുരാനന്ദിന്റെ പിതാവ് നിസ്സായി വെജ്ജാജിവ 1960 മുതൽ 1980 വരെയുള്ള കാലഘട്ടങ്ങളിൽ വിവിധ രാജ്യങ്ങളുടെ അംബാസഡറായി സേവനമനുഷ്ഠിച്ചിരുന്നയാളും അഭിസിത്തിന്റെ പിതാവ് അത്താസിത്തിന്റെ ജ്യേഷ്ഠ സഹോദരനുമാണ്.
അഭ്യാസഗാനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സംഗീതക്കച്ചേരികളിൽ ഉപയോഗിക്കുന്ന സഭാഗാനങ്ങളിൽനിന്ന് വ്യത്യസ്തമായി സംഗീതാഭ്യസനത്തിന് ഉദ്ദേശിക്കപ്പെട്ടിട്ടുള്ള ഗാനങ്ങൾ.
സ്വരജ്ഞാനം, താളജ്ഞാനം തുടങ്ങിയ സംഗീതസംബന്ധമായ കഴിവുകളുടെ വികാസത്തിന് സഹായകമായ ഗീതം , വർണം തുടങ്ങിയ സംഗീതരൂപങ്ങളുടെയും ശബ്ദത്തിന്റെയും സംഗീതോപകരണ സങ്കേതങ്ങളുടെയും പരിപുഷ്ടി ലക്ഷ്യമാക്കിക്കൊണ്ടുള്ള എല്ലാ സ്വരാഭ്യസനങ്ങളും ഇതിൽ ഉൾപ്പെടുന്നു.
കച്ചേരിക്കുള്ള ഗാനങ്ങൾ അഭ്യസിക്കുന്നതിനുമുൻപ് ഓരോ സംഗീതവിദ്യാർഥിയും അഭ്യാസഗാനത്തിന്റെ ഒരു പഠനക്രമത്തിൽകൂടി കടന്നുപോകേണ്ടതുണ്ട്.
അഭ്യസനാരംഭത്തിലുള്ള ഈ പരിശീലനമാണ് ഒരു സംഗീതജ്ഞനെ സംഗീതക്കച്ചേരികളിൽ ശരിയായും ആകർഷകമായും രസകരമായും ഗാനങ്ങൾ ആലപിക്കുന്നതിനും സംഗീതോപകരണങ്ങൾ വിദഗ്ദ്ധമായി കൈകാര്യം ചെയ്യുന്നതിനും കഴിവുള്ളവനാക്കുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഭ്യാസഗാനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമ അട്ട ഐഡു ഇംഗ്ലീഷ് വിലാസം https://ml.wikipedia.org/wiki/Ama_Ata_Aidoo
ഒരു ഘാന സ്വദേശിയായ എഴുത്തുകാരിയും കവയിത്രിയും നാടരചയിതാവുമാണ് അമ അട്ട ഐഡു (Ama Ata Aidoo , née Christina Ama Aidoo ) (born 23 March 1942, Saltpond).
ഘാനയിലെ ജെറി റോളിംഗ് മന്ത്രി സഭയിലെ വിദ്യാഭ്യാസ മന്ത്രിയായിരുന്നു ഐഡു.
അമ അട്ട ഐഡു 2000ത്തിൽ ആഫ്രിക്കൻ എഴുത്തുകാരികളെ പ്രോത്സാഹിപ്പിക്കുക, പിന്തുണയ്ക്കുക എന്നീ ലക്ഷ്യങ്ങളോടുകൂടി മ്പാസേം ഫൗണ്ടേഷൻ രൂപീകരിച്ചു..
ഘാനയിലെ സാൾട്ട്പോണ്ട് എന്ന സ്ഥലത്താണ് അമ അട്ട ഐഡു ജനിച്ചത്.
ഐഡുവിന്റെ പിതാവ് നാന യാവ് ഫാമ, ഇദ്ദേഹം അബായ്ഡ്സി ക്യാകോർ എന്ന പ്രദേശത്തിന്റെ അധികാരിയായിരുന്നു.
അമ്മയുടെ പേര് മാമെ അബാസെമ എന്നാണ്.
1961 മുതൽ 1964 വരെ ഐഡുവിന്റെ പിതാവ് അവളെ കേപ്കോസ്റ്റിലെ വെസ്ലി ഗേൾസ് ഹൈസ്കൂളിൽ പഠിക്കാനായി അയച്ചിരുന്നു.
വെസ്ലി ഗേൾസ് ഹൈസ്കൂളിലെ പ്രഥമാധ്യാപിക അവൾക്ക് ആദ്യമായി ഒരു ടൈപ്റൈറ്റർ വാങ്ങികൊടുത്തു.
ഹൈസ്കൂൾ പഠത്തിനു ശേഷം ഘാന സർവ്വകലാശായലിൽ നിന്നും ബിരുദം നേടുകയും ചെയ്തു.
1964 ൽ ആണ് ഐഡു തന്റെ ആദ്യത്തെ നാടകമായ ദ ഡിലേമ ഓഫ് ഗോസ്റ്റ് രചിച്ചത്.
ഈ നാടകം ലോംങ്മാൻ പുസ്തക പ്രസാധകർ പ്രസിദ്ധീകരിക്കുച്ചു.
ഐ‍ഡുവാണ് ആഫ്രിക്കയിലെ ആദ്യ സ്ത്രീ നാടകരചയിതാവ്..
സ്റ്റാൻഫോർഡ് സർവ്വകലാശാലയിൽ നിന്നും സാഹിത്യത്തിൽ ഫെല്ലോഷിപ്പോടുകൂടി അവൾ അമേരിക്കയിൽ ജോലിചെയ്തിരുന്നു.
കേപ്കോസ്റ്റ് സർവ്വകലാശായലിൽ അധ്യാപികയായും സേവനമനുഷ്ഠിച്ചു.
തന്റെ സാഹിത്യജീവിതത്തിനു പുറമെ 1982 ൽ വിദ്യാഭ്യാസ മന്ത്രിയായും ഐഡു സേവനമനുഷ്ടിച്ചു.
18 മാസം വിദ്യാഭ്യാസ മന്ത്രിയായിരുന്ന ഐഡു ഘാനയിലെ എല്ലാവർക്കും സൗജന്യവിദ്യാഭ്യാസം ലഭ്യമാക്കുക എന്ന തന്റെ ലക്ഷ്യം നിറവേറ്റാൻ കഴിഞ്ഞില്ല എന്ന കാരണത്താൽ  മന്ത്രി പദം രാജിവെച്ചു.
അവൾ കുറേ കാലം ഘാനയ്ക്ക് പുറത്ത് കുറച്ചുകാലം അധ്യാപികയായിരുന്നു.
അമേരിക്ക , ബ്രിട്ടൺ , സിംബാബ്‌വെ , ജെർമനി എന്നിവിടങ്ങളിലെല്ലാം ഇവർ താമസിച്ചിരുന്നു.
1990കളുടെ മദ്ധ്യത്തിൽ ന്യൂയോർക്കിലെ ഹാമിൽട്ടൺ കോളേജിൽ ഇംഗ്ലീഷ് അധ്യാപികയായിരുന്നു.
ഐ‍ഡു ഇപ്പോൾ ബ്രൗൺ സർവ്വകലാശാലയിൽ വിസിറ്റിംങ് പ്രൊഫസറാണ്.
യാബ ബഡോ സംവിധാനം ചെയ്ത ദ ആർട്ട് ഓഫ് അമ അട്ട ഐഡു എന്ന ഡോക്യുമെന്ററി സിനിമ ഐ‍ഡുവിനെ കേന്ദ്രകഥാപാത്രമാക്കിയിട്ടുള്ളതാണ്.
പുസ്തകങ്ങൾ The Dilemma of a Ghost (play), Longman, 1965 Anowa (a play based on a Ghanaian legend), Longman, 1970 No Sweetness Here: A Collection of Short Stories , The Feminist Press, 1995 Our Sister Killjoy: or Reflections from a Black-eyed Squint , Longman, 1977 Someone Talking to Sometime (a poetry collection), Harare: College Press, 1986 The Eagle and the Chickens and Other Stories (for children), Tana Press, 1986 Birds and Other Poems , Harare: College Press, 1987 Changes: a Love Story (novel), The Feminist Press, 1993 An Angry Letter in January (poems), Dangaroo Press, 1992 The Girl Who Can and Other Stories , Heinemann African Writers Series , 1997 Diplomatic Pounds Other Stories , Ayebia Clarke Publishing, 2012.
അവലംബം പുറത്തേക്കുള്ള കണ്ണികൾ Full-text, searchable works from Black Drama database.
"AIDOO, Ama Ata" , International Who's Who , accessed 1 September 2006.
"Ama Ata Aidoo – Her Story" on BBC World Service.
"Interview with Ama Ata Aidoo" .
Video interview by Michael Walling, Artistic Director of Border Crossings theatre company.
"Ama Ata Aidoo on feminism in Africa - BBC HARDtalk" , interview with Zeinab Badawi, 22 July 2014.
Suzanne Kamata, "A Profile of Ama Ata Aidoo" , Literary Mama , February 2016.
അഭിസരണം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു മേഖല കേന്ദ്രമാക്കി നാനാദിശകളിൽ നിന്നുമുള്ള വായുവിന്റെ തിരശ്ചീനമായ പ്രവാഹത്തെ അഭിസരണം എന്നു പറയുന്നു.
ഒരു മേഖലയിൽ നിന്നും വിവിധ ദിശകളിലേക്കുള്ള പ്രവാഹം അപസരണ മെന്നറിയപ്പെടുന്നു.
അഭിസരണഫലമായി കേന്ദ്രമേഖലയിലേക്കുള്ള തിങ്ങിക്കൂടൽ അവിടത്തെ വായുവിനെ താരതമ്യേന നിബിഡമാക്കുന്നു; തന്മൂലം വായു കീഴ്മേൽ ചലിക്കുന്നു.
അഭിസരണമേഖല ഭൂനിരപ്പിലാകുമ്പോൾ വായു മുകളിലേക്കുയരുന്നു.
എന്നാൽ ഈ മേഖല അന്തരീക്ഷത്തിലെ ഏതെങ്കിലുമൊരു വിതാനത്തിലാകുമ്പോൾ വായുവിന്റെ ഗതി മുകളിലോട്ടോ താഴോട്ടോ ആകാം.
ട്രോപോസ്ഫിയറിന്റെ മുകളരികിലാകുമ്പോൾ ഗതി താഴോട്ടു മാത്രമായിരിക്കും; നേരേമറിച്ച് അപസരണമാണ് നടക്കുന്നതെങ്കിൽ ഭൂമിയോടടുത്ത വിതാനങ്ങളിൽ താഴോട്ടും ഏറ്റവും ഉയർന്ന തലങ്ങളിൽ മുകളിലോട്ടും മാത്രമായിരിക്കും വായു നീങ്ങുക.
താഴ്ന്ന വിതാനങ്ങളിൽ ന്യൂനമർദാവസ്ഥ അഭിസരണത്തിനും അതിമർദാവസ്ഥ അപസരണത്തിനും കാരണമാകുന്നു.
താഴത്തെ വിതാനങ്ങളിലെ അഭിസരണം ഉയരെ അപസരണം സൃഷ്ടിക്കുന്നു.
താഴ്ന്ന വിതാനങ്ങളിലെ അപസരണത്തോടനുബന്ധിച്ച് മുകളിൽ അഭിസരണവും ഉണ്ടായിരിക്കും.
മേല്പറഞ്ഞ വിധത്തിൽ വായുവിന്റെ കീഴ്മേലുള്ള ചലനം വളരെ ദുർബലമാണ്; ഗതിവേഗം മിനിറ്റിൽ ഏതാനും മീറ്ററിലേറെ ഉണ്ടാവില്ല.
എന്നാൽ മണിക്കൂറുകളോളം തുടരുമ്പോൾ ഈ പ്രക്രിയകൾക്കു ഭാരിച്ച വായുപിണ്ഡങ്ങളെ ആയിരക്കണക്കിനു മീറ്റർ ഉയരത്തിൽ സംക്രമിപ്പിക്കുവാനുള്ള കരുത്തുണ്ടാകുന്നു.
ഇതിന്റെ ഫലമായി ഉണ്ടാകുന്ന രുദ്ധോഷ്മപ്രക്രിയ (Adiabatic process) കളാണ് മേഘങ്ങളുടെ രൂപവത്കരണത്തിനും തുടർന്നുള്ള ആർദ്രോഷ്ണാവസ്ഥാഭേദങ്ങൾക്കും പ്രേരകങ്ങളാകുന്നത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഭിസരണം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഭ്രം ഇംഗ്ലീഷ് വിലാസം https://ml.wikipedia.org/wiki/Mica മൈക്കയുള്ള ശില
സിലിക്കേറ്റുകളുടേയും കാർബണിന്റേയും ഒരു കൂട്ടം രൂപപ്പെടുത്തുന്ന രാസസംയുക്തമെന്നു തോന്നാവുന്ന വസ്തുവാണ് അഭ്രം (Mica).
താപ രോധകവും വൈദ്യുത രോധകവുമാണ് ഇത്.
സാധാരണ ഭൂമിയിൽ പാളികളായി കണ്ടുവരുന്നു.
താപരോധകമായും ഘർഷണം കുറക്കുവാനും അഭ്രം ഉപയോഗിക്കുന്നു.
2005-ൽ പുറത്തിറക്കിയ ബ്രിട്ടീഷ് ജിയോളജിക്കൽ സർവേയുടെ കണക്കനുസരിച്ച് ഇന്ത്യയിലാണ്‌ ലോകത്ത് ഏറ്റവുമധികം അഭ്രനിക്ഷേപം ഉള്ളത്.
ചൈനയാണ്‌ അഭ്രത്തിന്റെ ഉല്പാദനത്തിൽ മുൻപിൽ നിൽക്കുന്നത്.
ഇന്ത്യയിൽ ഛോട്ടാനാഗ്പൂർ പ്രദേശത്താണ്‌ അഭ്രനിക്ഷേപം ധാരാളമായുള്ളത്.
20-ആം നൂറ്റാണ്ടിന്റെ മദ്ധ്യകാലത്ത് ലോകത്ത് ഉപയോഗിക്കുന്ന 75% അഭ്രവും ഇവിടത്തെ ഖനികളിൽ നിന്നും പ്രാകൃതരീതിയിലാണ്‌ ഖനനം ചെയ്ത് സംസ്കരിച്ചിരുന്നത് ‌.
അഭിഷേക് ഹാസ്ര ഇംഗ്ലീഷ് വിലാസം https://ml.wikipedia.org/wiki/Abhishek_hazra
ഭാരതീയനായ കലാകാരനാണ് അഭിഷേക് ഹാസ്ര.
ആവിഷ്കാരത്തിനായി വീഡിയോ, പ്രിന്റ്, അവതരണങ്ങൾ തുടങ്ങി വൈവിധ്യമാർന്ന മാധ്യമങ്ങൾ ഉപയോഗിക്കാറുണ്ട്.
1977 ൽ കൊൽക്കത്തയിൽ ജനിച്ചു.
താമസവും പ്രവർത്തനവും ബംഗ്ലൂരുവിൽ.
സബ്‌മെർജന്റ് ടോപ്പോളജീസ് 2016 എന്ന പേരിൽ പലഭാഗങ്ങളുള്ള മൊബൈൽ പ്രഭാഷണ - അവതരണമാണ് (multi-part mobile lecture performance) കൊച്ചി-മുസിരിസ് ബിനാലെയുടെ മൂന്നാം പതിപ്പിൽ നടത്തിയത്.
പത്തു ദിവസങ്ങളിലായി ഒരു മണിക്കൂർ ദൈർഘ്യമുള്ള പ്രകടനങ്ങളായിരുന്നു അവ.
ബിനാലെ വേദികളിലൂടെ  ലൗഡ് സ്പീക്കറിൽ ബിനാലെയുടെ   ദൃക്‌സാക്ഷിവിവരണം നടത്തുന്ന രൂപത്തിലായിരുന്നു ഈ അവതരണം.
വസ്തുനിഷ്ഠമായ ഒരു ചിന്ത നടത്താനോ ഇന്ദ്രിയങ്ങളെ നിയന്ത്രിക്കുകയോ അല്ല നിങ്ങളുടെ (കാഴ്ചക്കാരന്റെ) ഭാവനയും നിരൂപണ പാടവവും പൂർണമായി ഉപയോഗിക്കൂ എന്ന് ഈ വിവരണം ആഹ്വാനം ചെയ്യുന്നു.
പ്രദർശനങ്ങൾ എക്സ്പിരിമെന്റൽ മാരത്തോൺ റേയ്ക്ക്ജാവിക് ആർട്ട് മ്യൂസിയം ബോസ് പസിയ, ന്യൂയോർക്ക് മാക്സി മ്യൂസിയം, റോം ഗാലറി SKE, ബാംഗ്ളൂർ ഖോജ്, ഡൽഹി OCAD, ടൊറന്റോ.
പുരസ്കാരങ്ങൾ ചാൾസ് വാലസ് സ്കോളർ ഗ്യാസ് വർക്സ്, ലണ്ടൻ  (ആർട്ടിസ്റ്റ്സ് ഇൻ റെസിഡൻസ്) ആർട്ട് ഒമി, ന്യൂയോർക്ക്  (ആർട്ടിസ്റ്റ്സ് ഇൻ റെസിഡൻസ്) സിംബയോട്ടിക്ക, സെന്റർ ഓഫ് എക്സലൻസ് ഇൻ ബയോളജിക്കൽ ആർട്സ്, പെർത്ത് (ആർട്ടിസ്റ്റ്സ് ഇൻ റെസിഡൻസ്) ദൃശ്യ കലക്കുള്ള സൻസ്കൃതി അവാർഡ് (2011) അവലംബം ↑ http://abhishekhazra.net/About-Contact ↑ Forming in the purple of an eye, ഉൾക്കാഴ്ചകളുരുവാകുന്നിടം, കൊച്ചി - മുസിരിസ് ബിനലെ, 2016, കൈപ്പുസ്തകം ↑
അഭ്രഷിസ്റ്റ് ഇംഗ്ലീഷ് വിലാസം https://ml.wikipedia.org/wiki/Schist അഭ്രഷിസ്റ്റ്
അഭ്രവും ക്വാർട്ട്സും അവശ്യഘടകങ്ങളായുള്ള ഒരിനം കായാന്തരിത (metamorphosed) ശിലയാണ് അഭ്രഷിസ്റ്റ് .
ക്രിസ്റ്റലീയ ഷിസ്റ്റുകളെന്നറിയപ്പെടുന്ന ശിലാവിഭാഗത്തിൽ ധാരാളമായി കാണപ്പെടുന്നതും പ്രാധാന്യമുള്ളതുമായ ഒരിനമാണ് അഭ്രഷിസ്റ്റ്.
ആഗ്നേയശിലകളുടെയും അവസാദശിലകളുടെയും ആദ്യന്തമായ കായാന്തരണവും പുനഃക്രിസ്റ്റലനവുമാണ് ഇതിന്റെ രൂപംകൊള്ളലിനു നിദാനം.
അഭ്രഷിസ്റ്റുകളിൽ മുഖ്യഘടകങ്ങളായ ക്വാർട്ട്സിനും അഭ്രത്തിനും പുറമേ ചിലപ്പോൾ അല്പം ഫെൽസ്പാർ കൂടി കണ്ടേക്കാം.
എന്നാൽ ഫെൽസ്പാറിന്റെ അനുപാതം കൂടുകയും ഘടന പരുക്കനാവുകയും ചെയ്താൽ അഭ്രഷിസ്റ്റ് നയിസ്സ് ആയി രൂപാന്തരപ്പെടും.
അതുപോലെതന്നെ ക്വാർട്ട്സിന്റെ അനുപാതം കൂടുമ്പോൾ ക്വാർട്ട്സൈറ്റായോ മണൽക്കല്ലായോ പരിണമിക്കാം.
ഗ്രാനെറ്റ് മൈക്ക ഷിറ്റിന്റെ തിൻ സെക്ഷൻ
അഭ്രഷിസ്റ്റിന്റെ സവിശേഷതയ്ക്കു കാരണം അഭ്രം ഉൾക്കൊള്ളുന്നുവെന്നതാണ്.
വെള്ളിനിറത്തിലുള്ള മസ്കൊവൈറ്റ് അഭ്രമാണ് സർവസാധാരണമായി കാണാറുള്ളത്.
അടുത്ത സ്ഥാനം ഇരുണ്ട നിറമുള്ള ബയൊട്ടൈറ്റിനാണ്.
ചിലപ്പോൾ ഈ രണ്ടിനം അഭ്രങ്ങളും ഒരുമിച്ച് ഉണ്ടായെന്നും വരാം.
സോഡിയം ഉൾക്കൊള്ളുന്ന പാരഗൊണൈറ്റ് അഭ്രവും അപൂർവമായി കണ്ടുവരുന്നു.
അസാമാന്യമായ വിദളനം അഭ്രഷിസ്റ്റിന്റെ ഒരു സവിശേഷതയാണ്.
അഭ്രശല്കങ്ങളുടെ വിദളനം ഷിസ്റ്റാഭതയുടെ വശത്തേക്ക് കിടക്കുന്നതാണ് ഇതിനു കാരണം.
ശല്ക്കങ്ങൾ ചിലപ്പോൾ വളഞ്ഞോ പിരിഞ്ഞോ ആകാം; വിദളനതലത്തിന്റെ പരിപൂർണത മൂലം ശിലയുടെ വിഭംഗതലം മുഴുവൻ അഭ്രം പൂശിയതുപോലെ കാണപ്പെടുന്നു.
അന്യധാതുഘടകങ്ങളുടെ കൂട്ടത്തിൽ സാധാരണയായും സാമാന്യവലിപ്പത്തിലുള്ള പരലുകളായും കണ്ടുവരുന്നത് ഗാർണറ്റാണ്.
കടും ചുവപ്പുനിറത്തിലുള്ള ഗാർണറ്റ് പരലുകൾ ഈയമണി തൊട്ടു ചെറുനാരങ്ങ വരെ വിവിധ വലിപ്പത്തിൽ കാണപ്പെടുന്നു.
സ്റ്റാറൊലൈറ്റ്, കയനൈറ്റ്, എപ്പിഡോട്ട്, സില്ലിമനൈറ്റ് മുതലായ ധാതുക്കളും അഭ്രഷിസ്റ്റുകളിൽ ഉൾക്കൊണ്ടിരിക്കാം.
ഗ്രാഫൈറ്റ് ഘടകമായിട്ടുള്ള അഭ്രഷിസ്റ്റ് ഒരു പ്രത്യേക ഇനമായി കരുതപ്പെടുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഭ്രഷിസ്റ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഭേദാനന്ദ സ്വാമികൾ ഇംഗ്ലീഷ് വിലാസം https://ml.wikipedia.org/wiki/Swami_Abhedananda
ശ്രീരാമകൃഷ്ണപരമഹംസരുടെ ശിഷ്യനും സ്വാമി വിവേകാനന്ദന്റെ ആത്മീയ സോദരനും ആയിരുന്ന പ്രശസ്തനായ ആധ്യാത്മിക നേതാവായിരുന്നു അഭേദാനന്ദ സ്വാമികൾ .
1866 ഒക്ടോബർ 2-ന് രാസിക്ലാൽ ചന്ദ്രയുടെയും നയൻതാരയുടെയും പുത്രനായി ജനിച്ചു.
ജന്മസ്ഥലമായ കൽക്കട്ടയിൽതന്നെ സർവകലാശാലാ വിദ്യാഭ്യാസം നടത്തി.
1886-ൽ ഇദ്ദേഹം സന്ന്യാസം സ്വീകരിച്ചു.
വേദാന്തത്തെക്കുറിച്ച് പ്രസംഗിക്കുന്നതിന് 1896-ൽ ലണ്ടൻ സന്ദർശിച്ചു.
1897-ൽ ഇദ്ദേഹം ന്യൂയോർക്കിൽ ഒരു വേദാന്ത സൊസൈറ്റി സ്ഥാപിച്ചു.
ഇംഗ്ലണ്ട് , യു.എസ്. , കാനഡ എന്നീ രാജ്യങ്ങൾ സന്ദർശിച്ച് പല വിദ്യാഭ്യാസ സ്ഥാപനങ്ങളിലും പ്രസംഗപരമ്പരകൾ നടത്തിയിട്ടുണ്ട്.
1921-ൽ കൽക്കത്തയിൽ മടങ്ങിയെത്തിയശേഷം രാമകൃഷ്ണവേദാന്തസൊസൈറ്റി സ്ഥാപിച്ചു.
മരണം വരെ ഇതിന്റെ പ്രസിഡന്റുപദം ഇദ്ദേഹം അലങ്കരിച്ചിരുന്നു.
കൂടാതെ ഡാർജീലിങ്ങിലും സാൽക്കിയിലും ഉള്ള രാമകൃഷ്ണവേദാന്താശ്രമങ്ങളുടെ പ്രസിഡന്റും ആയിരുന്നു ഇദ്ദേഹം.
മുസഫർ പൂരിലെ രാമകൃഷ്ണവിവേകാനന്ദാശ്രമത്തിന്റെ പ്രസിഡന്റു പദവും ഇദ്ദേഹത്തിനായിരുന്നു.
ബേലൂർ മഠം, രാമകൃഷ്ണാമിഷൻ എന്നിവയുടെ ട്രസ്റ്റി എന്ന നിലയിൽ സേവനം അനുഷ്ഠിച്ചിട്ടുണ്ട്.
പുനർജന്മം, യോഗിയാകുന്നതെങ്ങിനെ?
, മനുഷ്യന്റെ ദൈവികപാരമ്പര്യം തുടങ്ങി നിരവധി കൃതികളും ബംഗാളിയിലും ഇംഗ്ളീഷിലും വളരെയേറെ ലഘുലേഖകളും പ്രസിദ്ധപ്പെടുത്തിയിട്ടുണ്ട്.
രാമകൃഷ്ണവേദാന്തസൊസൈറ്റിയുടെ ആഭിമുഖ്യത്തിൽ പ്രസിദ്ധപ്പെടുത്തുന്ന വിശ്വവാണി (Biswa-bani) എന്ന സചിത്രബംഗാളിമാസികയുടെ സ്ഥാപകനും പത്രാധിപരും അഭേദാനന്ദസ്വാമികളായിരുന്നു.
1939 സെപ്റ്റംബർ 8-ന് സ്വാമികൾ സമാധിയടഞ്ഞു.